জহুরের ডাক

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 13pt; -moz-background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;"> জহুরের ডাক

মাহমুদুল হক ফয়েজ

জহুর জহুর জহুর দেখালো পথ রক্ত দিয়েই আসবে স্বাধীনতা, জহুরের খুন বাঙ্গালীর ঘরে গেলো মানবোনা আর জালেমের অধীনতা।

চারিদিকে দেখ আগুনের শিখা উঠে বন্ধু আজ আর থেকোনাকো ঘরে বসে, চেয়ে দেখ আজ শোষকের পরাজয় শোষিত ধরেছে নিজের পাঁজর কসে।

কলমের কালি হবেনাকো কভু শেষ লিখে যাই আমি আমার স্বদেশী ছবি, মুক্ত আকাশে শকুনেরা উড়ে আজ বাংলায় হায় কত কাল আর র’বি।

পোড়া ক্ষেতে আজ কৃষকের পঁচা হাড় আবর্জনায় লেগেছে আগুন শিখা, উদ্ভ্রান্ত ঐ কুকুরেরা হাঁকে পথে চারদিকে আজ শোনিত রক্ত লিখা।

পেঁচকেরা আজ মরা ডালে ডালে বসে নিশাচর ওরা ডাকদেয় গুরু গলায়, বিপ্লবী ডাক এই বুঝি তারই সুর শোষিত কারেও দেখিনা বট তলায়। দু’চোখেতে আজ ঘৃণার অগ্নি শিখা কিশোর মুঠিতে বারুদেরা খেলা করে, শোষকের হায় ভয়ে বুক থরো থরো সরু গলি পথে যৌবন খেলা করে।

বাংলা আমার সোনার বাংলা ’পরে কি বাজ পড়েছে অত্যাচারির রোষে, সবুজ ক্ষেতেতে শুধু উড়ে ধূধূ বালি বন্ধু আজ আর থেকোনাকো ঘরে বসে।

সূর্যকে ধরি মোরা আজ শুধু বলি আঁধারেতে ওরে শপথ নিতেই হবে, মুক্ত বঙ্গে লাল সূর্যটা যেন উঠে মোদের রক্ত শীতল হবেরে তবে ॥

--Foez 10:11, 15 September 2010 (UTC)